‫- סדרה תיעודית של NETFLIX -‬
‫הם היצורים הקרובים ביותר לחוצנים‬ ‫על פני כדור הארץ.‬
‫אין פלא שמשפחת הסילוניות מציתה את דמיוננו.‬
‫המראה החייזרי שלהם…‬
‫מלווה באינטליגנציה מדהימה,‬
‫עצמאות‬
‫וכושר המצאה.‬
‫ועדיין נותר לנו ללמוד רבות‬
‫על היצורים האגדיים הללו מן המעמקים,‬ ‫שנצפים רק לעיתים רחוקות.‬
‫בעלי חיים שעולים על כל דמיון.‬
‫- תמנונים -‬
‫- האי ונקובר‬ ‫קנדה -‬
‫מים עשירים בחומרים מזינים הופכים‬ ‫את הים הזה לאחד מבתי הגידול הטובים בכדה"א.‬
‫מקום מושלם ליצירת חיים חדשים.‬
‫- עומק: 25 מטרים‬ ‫טמפרטורת המים: חמש מעלות -‬
‫מתחת לגלים…‬
‫בעולם סודי…‬
‫חבויות 100,000 ביצים יקרות מפז.‬
‫כל אחת מהן בגודל של גרגיר אורז.‬
‫במשך חצי שנה הן זכו לטיפול מסור‬
‫מידי אימא.‬
‫נקבת תמנון פסיפי ענק.‬
‫הגוף שלה‬
‫הוא מבצרם.‬
‫היא מוודאת שהמים בתנועה מתמדת‬
‫כדי למנוע מהאצות לחנוק את התינוקות שלה.‬
‫בתוך כל ביצה‬
‫יש העתק זעיר של יצור כמעט בלתי אפשרי.‬
‫שמונה זרועות…‬
‫שלושה לבבות…‬
‫ודם כחול.‬
‫בסופו של דבר הם יגדלו,‬ ‫יכפילו את משקלם פי 250,000…‬
‫ויהפכו לאחד הטורפים‬ ‫הערמומיים ביותר באוקיינוס.‬
‫אבל רק מעטים שורדים עד לבגרות.‬
‫הגיע הזמן שהתינוקות יצאו‬ ‫מהחממה המגוננת שלהם.‬
‫בעזרת דחיפה אחרונה מאימא…‬
‫התינוקת הזאת מושלכת אל זרמי האוקיינוס.‬
‫היא לעולם לא תראה שוב את אימה.‬
‫היא לבד לגמרי,‬
‫נתונה לחסדי הים.‬
‫אם היא תשרוד,‬
‫היא תתפוס את מקומה‬ ‫באחת ממשפחות החיות המדהימות ביותר בעולם.‬
‫המשפחה מצויה בכל האוקיינוסים…‬
‫ומונה יותר מ-800 מינים של תמנונים…‬
‫דיונוני רחף‬
‫ודיונונים.‬
‫הם שייכים למחלקת הסילוניות…‬
‫ונקראים גם "ראש-רגלאים"‬
‫על שם המבנה האנטומי הייחודי שלהם‬
‫והמשושים הצומחים מתוך פניהם.‬
‫אבל מיני הסילוניות הקדומים‬ ‫היו דומים יותר ליצור הזה.‬
‫נאוטילוס.‬
‫הוא דומה לקרוב משפחתו ממערכת הרכיכות,‬
‫החילזון.‬
‫צורתו לא השתנתה במשך חצי מיליארד שנים…‬
‫בעוד מינים אחרים‬ ‫התפתחו בדרכים יוצאות דופן.‬
‫הם השילו את הקונכיות שלהם,‬
‫הפכו גמישים וזריזים יותר…‬
‫והחלו לחקור אזורים‬ ‫שהיו מחוץ להישג ידם לפני כן.‬
‫גופם הרך‬
‫מסוגל להתמודד‬ ‫אפילו עם הלחץ האדיר במעמקי הים.‬
‫אבל ללא קונכייה מגוננת‬
‫הפכו מיני הסילוניות לטרף קל.‬
‫לכן הם פיתחו מגוון כמעט על-טבעי‬ ‫של אמצעי הגנה…‬
‫כלי חיוני בים מלא בטורפים.‬
‫- קייפ פנינסולה‬ ‫דרום אפריקה -‬
‫- עומק: חמישה מטרים‬ ‫טמפרטורת המים: 15 מעלות -‬
‫האוקיינוס יכול להיות מקום מפחיד…‬
‫אם אתה בגודל של קופסת גפרורים.‬
‫עדיף לא למשוך תשומת לב.‬
‫אבל דיונון קטן לא יכול להתחבא לנצח.‬
‫יש לו קצב חילוף חומרים מהיר,‬ ‫לכן הוא תמיד רעב.‬
‫המאכל האהוב עליו חי במים הרדודים…‬
‫במרחק 20 מטרים בלבד.‬
‫אבל ליצור קטן כמוהו‬
‫זהו מרחק אדיר…‬
‫ורצוף בסכנות.‬
‫הוא שחיין לא רע…‬
‫אבל הדגים מהירים יותר.‬
‫ויש להם ראייה חדה.‬
‫אבל הראש-רגלאים מומחים בהיטמעות ברקע.‬
‫הדיונון הערמומי‬
‫ניחן ביכולת הסוואה יוצאת דופן.‬
‫שרירים מיוחדים בעורו‬
‫מייצרים אלפי גבשושיות קוצניות‬ ‫בשם "טוברקולות"…‬
‫המשוות לו מראה של אצה.‬
‫נראה שהתכסיס הצליח.‬
‫זו לא התחפושת היחידה בארון שלו.‬
‫הוא יכול לשנות את מראהו‬ ‫כאוות נפשו בשבריר שנייה.‬
‫חילזון…‬
‫אלמוג…‬
‫או סלע.‬
‫הראש-רגלאים ניחנו‬ ‫ביכולת מדהימה להחליף צבעים‬
‫הודות לכרומטופורים:‬
‫מיליוני תאים דמויי פיקסלים‬ ‫המכילים פיגמנטים.‬
‫הם מתרחבים ומתכווצים כמו בלונים…‬
‫ויוצרים שינויים מהירים בצבע.‬
‫כלי מושלם להיטמעות ברקע בתוך שבריר שנייה.‬
‫אפילו זיקיות‬ ‫אינן יכולות להתחרות בראש-רגלאים.‬
‫מנגנון ההסוואה שלהם‬ ‫הוא המתוחכם ביותר בכל ממלכת החי.‬
‫התחפושת הזאת‬ ‫מגינה לרוב על הדיונון המגובשש.‬
‫אבל אם לא די בתחפושת…‬
‫הוא משתמש במסך עשן:‬
‫כדורי דיו עתירי ריר‬
‫המחקים את הצורה והגודל שלו.‬
‫לאחר שיגור דיונוני הדמה, הוא בורח.‬
‫בשונה מתמנונים,‬
‫לדיונונים יש קונכייה פנימית.‬
‫מכשיר ציפה מובנה‬
‫שהופך אותם לשחיינים מעולים.‬
‫למרות זאת, לאחר מסע ארוך ורצוף באירועים,‬
‫הוא פיתח תיאבון בריא.‬
‫שינוי צורה…‬
‫התזת דיו…‬
‫אפילו הצמחה מחדש של גפיים…‬
‫כוחות-העל של הראש-רגלאים‬ ‫עוזרים להם לשרוד במים מסוכנים.‬
‫אנחנו חוזרים לקנדה, לסיפור הצלחה‬
‫חרף כל הסיכויים.‬
‫תינוקת התמנון הפסיפי הענק בת שנה עכשיו…‬
‫והיא כבר גדולה פי 2,000.‬
‫אבל נותרה לה עוד דרך ארוכה.‬
‫רק אחד מ-30,000 תמנונים מגיע לבגרות.‬
‫כדי להגיע ליעדה‬
‫יהיה עליה להסתמך על חוש הראייה המדהים שלה.‬
‫לכל עין של תמנון‬
‫יש שדה ראייה גדול יותר‬ ‫משדה הראייה של שתי עינינו גם יחד.‬
‫וכשהיא משתמשת בשתי העיניים…‬
‫דבר לא חומק ממבטה.‬
‫היעדר גולגולת קשיחה ומגבילה‬
‫מאפשר לכל עין לנוע באופן עצמאי,‬
‫כך שביכולתה להביט קדימה ואחורה בו בזמן,‬
‫ויש לה שדה ראייה של כמעט 360 מעלות.‬
‫היכולת הזו מאפשרת לה לחפש אוכל…‬
‫ולהישמר מפני סכנות.‬
‫כמו כל התמנונים,‬ ‫הגוף שלה מורכב כמעט אך ורק מחלבון.‬
‫אז כולם רוצים ביס.‬
‫היא כבר גדולה דיה‬ ‫לשרוד מתקפות של דגי ורדון…‬
‫אבל תמיד יש טורף גדול יותר שמחפש ארוחה.‬
‫היא צריכה לשמור על ערנות.‬
‫מאחר שאין להם הורים מגוננים,‬
‫תמנונים צעירים חייבים למתן‬ ‫את סקרנותם הטבעית בגישה זהירה.‬
‫ובאוקיינוס שמשתנה ללא הרף,‬ ‫עליהם ללמוד מהר.‬
‫- פרננדו די נורוניה‬ ‫ברזיל -‬
‫כשהמים נסוגים לאחור בשפל,‬
‫טורפים מתקרבים‬
‫ומחפשים טרף‬ ‫שלא הספיק לחזור למקום מבטחים בים.‬
‫- עומק: 1-0 מטרים‬ ‫טמפרטורת המים: 45-26 מעלות -‬
‫תקועה בבריכת סלע…‬
‫תמנונית שונית ברזילאית בת תשעה חודשים.‬
‫היא מנותקת מהאוקיינוס הנסוג,‬
‫ולא תשרוד כאן זמן רב.‬
‫אבל הגולל טרם נסתם‬ ‫על התמנונית הצעירה ובעלת התושייה הזאת.‬
‫בינתיים, למעלה,‬
‫זה הרגע‬ ‫שצבא של סרטני סלעים אדומים חיכה לו.‬
‫השפל מעניק להם הזדמנות‬ ‫לחפש מזון בסלעים חשופים.‬
‫בהתחלה נראה שהם נחושים לא להירטב.‬
‫הם מזנקים מסלע לסלע‬ ‫וגומאים מרחק גדול פי עשרה מאורך גופם.‬
‫אבל אם המרחק גדול מדי,‬
‫הם נאלצים לקפוץ למים.‬
‫זו לא הייתה תפיסה ממוזלת.‬ ‫זה היה מארב מתוכנן בקפידה.‬
‫התמנונית הצעירה‬ ‫למדה את מסלולם הקבוע של הסרטנים.‬
‫הכישרון האסטרטגי המדהים שלה…‬
‫הוא תולדה של מוח יוצא דופן‬
‫המפוזר בכל רחבי גופה.‬
‫שני שלישים מתאי העצב שלה מצויים בזרועותיה.‬
‫היא לימדה את עצמה מתי להישאר במסתור‬
‫ומתי לתקוף.‬
‫היא משתקת אותו‬
‫באמצעות הזרקה של רוק רעיל‬ ‫מהמקור החבוי שלה,‬
‫ואז מחכה עד שאנזימי העיכול שלה‬ ‫ימסו את איבריו הפנימיים.‬
‫שייק סרטן מזין.‬
‫אבל היא זקוקה לחמש ארוחות ביום כדי לגדול,‬
‫וזהו מרוץ נגד השעון.‬
‫שמש הצוהריים מכווצת את בריכת הסלע שלה…‬
‫וסכנת ההתייבשות מרחפת מעל ראשה.‬
‫ומאחר שהיא נושמת דרך זימים לחים,‬
‫היא תיחנק ללא מים.‬
‫יעברו שעות לפני הגאות הבאה…‬
‫אבל היא פיתחה פתרון מחוכם.‬
‫בחלל מאחורי ראשה‬ ‫היא מאחסנת מים המאפשרים לה לנשום.‬
‫כמות מספקת לכמה דקות נוספות.‬
‫מרחב הנשימה שהיא זקוקה לו‬ ‫כדי לעשות דבר שלא יעלה על הדעת.‬
‫היא הופכת לזוחלת יבשתית.‬
‫עליה לזוז מהר,‬
‫לפני שתתייבש.‬
‫הגוף הרך שלה כבר אינו חסר משקל.‬
‫איבריה עלולים לקרוס.‬
‫מעבר מבריכה לבריכה הוא אסטרטגיה מסוכנת,‬
‫אבל אם תפעל בערמומיות ובמחשבה תחילה,‬
‫היא תצלח את המרחק ללא פגע.‬
‫ככל שהאתגר קשה יותר,‬ ‫כך גדל כושר ההמצאה של הראש-רגלאים.‬
‫חול חשוף ללא מקומות מסתור.‬
‫- למבה‬ ‫אינדונזיה -‬
‫- עומק: חמישה מטרים‬ ‫טמפרטורת המים: 28 מעלות -‬
‫נפוחית משחרת לטרף.‬
‫כדי לשרוד כאן,‬
‫אימצו התמנונים‬ ‫כמה מהאסטרטגיות המוזרות ביותר בעולם.‬
‫תמנון וונדרפוס‬ ‫מבלבל טורפים בהתנהגותו התמוהה.‬
‫צבעו של התמנון כחול-הטבעות‬ ‫מאותת ומזהיר מפני ארסו הקטלני.‬
‫מינים אחרים נוקטים שיטות יצירתיות יותר.‬
‫נראה שתמנוני הווריד‬ ‫מתחרטים על שוויתרו על קונכיותיהם‬
‫לפני מיליוני שנים.‬
‫כשבוחרים שריון חלופי חדש,‬
‫חשוב מאוד למצוא את המידה הנכונה.‬
‫הגנה מושלמת מפני נפוחיות.‬
‫בתום הבנייה,‬
‫הם לוקחים איתם את ביתם הנייד לכל מקום.‬
‫לא רע יחסית לרכיכה.‬
‫תמנונים‬
‫נמנים עם בעלי החיים‬ ‫הנבונים ביותר באוקיינוס‬
‫ומצטיינים בשימוש בכלים‬ ‫יותר מכל חסרי החוליות.‬
‫לפי ההשערות, הם אפילו חולמים.‬
‫השילוב בין אינטליגנציה כזאת וממדים עצומים‬
‫מוליד דבר-מה יוצא דופן.‬
‫- האי ונקובר‬ ‫קנדה -‬
‫- עומק: 25 מטרים‬ ‫טמפרטורת המים: חמש מעלות -‬
‫שובל של הרס‬
‫מוביל לתמנונית ענקית‬
‫בשיא כוחה.‬
‫היא אחת החיות‬ ‫הגדלות בקצב המהיר ביותר בעולם,‬
‫וזקוקה ל-20,000 קלוריות ביום.‬
‫עליה להקדיש זמן רב לציד.‬
‫במשקל של בן אדם…‬
‫התמנונית הפסיפית הענקית בת השלוש‬
‫היא פלא פיזיולוגי.‬
‫יש לה דם כחול סמיך‬
‫שמוזרם ברחבי גופה באמצעות שלושה לבבות.‬
‫השחייה דורשת מאמץ רב.‬
‫עדיף לחסוך אנרגיה וללכת.‬
‫שמונה זרועות שריריות באורך חמישה מטרים.‬
‫חזקות דיין לקרוע בשר אדם.‬
‫זרועותיה רואות באמצעות מישוש.‬
‫אלפיים כריות הצמדה מגששות את הדרך,‬
‫טועמות בכל צעד וצעד.‬
‫כל ארוחה מקרבת אותה בצעד אחד ליעד הסופי:‬
‫להעביר את הגנים שלה לדור הבא.‬
‫היא צוברת משקל לפני ההזדווגות‬
‫כדי לשפר את סיכויי ההצלחה של אקט הרבייה.‬
‫לכן היא מנקה את כלי הנשק שלה‬ ‫כדי לשפר את חוש הטעם שלהם,‬
‫את חוש המישוש‬
‫ואת האחיזה.‬
‫קרצוף זריז…‬
‫והיא חוזרת לציד.‬
‫לרוב בעלי החיים…‬
‫זו מלכודת.‬
‫אבל היא חכמה יותר.‬
‫ובשטח הפתוח‬
‫ממתין לה טרף קל.‬
‫זה מסע ההרג האחרון שלה.‬
‫הציד האחרון שלה כמתנקשת בודדה.‬
‫לרוב הראש-רגלאים‬ ‫יש רק הזדמנות אחת להזדווג.‬
‫לכן עליהם להיות מוכנים לעשות את כל הנדרש.‬
‫- ויאלה‬ ‫אוסטרליה הדרומית -‬
‫בכל חורף המפרץ השקט הזה‬ ‫הופך לעיר ראש-רגלאים שוקקת חיים.‬
‫- עומק: חמישה מטרים‬ ‫טמפרטורת המים: 12 מעלות -‬
‫רבע מיליון דיונונים אוסטרליים‬
‫מתגודדים כאן במטרה להזדווג.‬
‫הזכר הזה הגיע למסיבה באיחור.‬
‫הזכרים יכולים להגיע לאורך מטר…‬
‫אבל אורכו של הזכר הזה 30 ס"מ בלבד,‬
‫והזכרים הגדולים גוברים עליו בקלות.‬
‫הם כבר שומרים על הנקבות,‬
‫שמספרן קטן פי 11 ממספר הזכרים.‬
‫משימה לא פשוטה‬ ‫עומדת בפני הזכר שהגיע זה עתה.‬
‫עורם הקליידוסקופי של הענקים‬
‫וזרועותיהם העצומות‬
‫מסמלים את גבריותם.‬
‫הקטנצ'יק פשוט לא יכול להתחרות בהם.‬
‫במצב של שוויון בין שני ענקים…‬
‫התזת דיו‬ ‫מסיחה את דעתו של התוקף ומבלבלת אותו.‬
‫צלקות קרב.‬
‫תזכורת לנכונותם לסכן הכול.‬
‫אי אפשר להתנגד לדחף להזדווג.‬
‫הזכר החדש מזהה הזדמנות.‬
‫שני זכרים גדולים מרוכזים בקרב‬
‫ומשאירים את אחת הנקבות ללא הגנה.‬
‫הוא מתגנב פנימה.‬
‫דיונונים מזדווגים בחיבוק פנים אל פנים.‬
‫הוא מנסה להיכנס לעמדה.‬
‫אבל הענק חזר לעמוד על המשמר.‬
‫זה מסוכן מדי.‬
‫הגיע הזמן למשימת הסתננות.‬
‫הוא מקפל את זרועותיו הארוכות‬ ‫המסגירות את מינו.‬
‫כשהוא רואה נקבה לכודה תחת אחד הענקים,‬
‫הוא משכלל את התחפושת שלו‬
‫ומעמעם את צבעיו העזים‬ ‫כדי לחקות את הגלימה המנומרת של הנקבות.‬
‫בלבוש דראג מלא…‬
‫הזכר החדש מסתנן פנימה…‬
‫וזוכה להזדווג…‬
‫ממש מתחת לאפו של הענק.‬
‫הוכחה לכך שמוח אטרקטיבי לא פחות מכוח.‬
‫אולי משום שמחשבותיו נודדות,‬
‫הזכר החדש משיל את תחפושתו.‬
‫התכסיס נחשף.‬
‫ההונאה המדהימה הזאת‬
‫אחראית לשליש מכל ההזדווגויות המוצלחות.‬
‫עבודתו של הדיונון הקטן הסתיימה.‬
‫אבל עבור ראש-רגלאים רבים,‬
‫ההזדווגות היא רק תחילתו של מאבק הרבייה.‬
‫- הכף המזרחי‬ ‫דרום אפריקה -‬
‫- עומק: 30 מטרים‬ ‫טמפרטורת המים: עשר מעלות -‬
‫הטורפים מתאספים.‬
‫טריגונים קצרי-זנב…‬
‫דובי ים הכף…‬
‫וכרישי-שן שוריים…‬
‫כולם באו למטרה אחת:‬
‫הסעודה השנתית.‬
‫להק של דיונוני צ'וקה.‬
‫בשונה מהתמנונים היחידאים,‬
‫הם נעים בלהקות ענקיות…‬
‫מספרם העצום מגן עליהם‬ ‫כשהם משייטים באוקיינוס הפתוח.‬
‫לאחר ההזדווגות,‬
‫הזכר הגדול משגיח על הנקבה‬
‫כדי לוודא שהיא לא תנסה להזדווג שוב.‬
‫עליה להטיל ביצים על הקרקעית החולית.‬
‫אבל ראשית‬
‫עליה לעבור את מחסום הטורפים שמתחתיה.‬
‫הסיכוי הכי טוב שלה להצליח הוא להתחבא בקהל.‬
‫היא הצליחה.‬
‫היא מטילה את ביציה‬ ‫בין שלל הביצים על הקרקעית.‬
‫מיליוני ביצים באתר זה בלבד.‬
‫רבייה במספרים עצומים‬
‫וכושר הסתגלות מופלא‬
‫העניקו לראש-רגלאים הצלחה אדירה.‬
‫אפילו כיום,‬
‫בתקופה שבה מינים רבים מידלדלים,‬
‫דיונוני-רחף רבים,‬
‫דיונונים‬
‫ותמנונים‬
‫לא זאת בלבד ששורדים,‬
‫אלא גם משגשגים.‬
‫כשהם סמויים מן העין,‬
‫מספריהם גדלים בהתמדה…‬
‫והטריטוריה שלהם מתרחבת.‬
‫אבל עקב שינויים‬ ‫בטמפרטורת הים ובשיטות הדיג…‬
‫לא ברור מה צופן העתיד לדורות הבאים.‬
‫דבר אחד בטוח.‬
‫לכל אחד מהם יש סופר-אימא‬ ‫שמוכנה להקריב את עצמה למען צאצאיה.‬
‫- האי ונקובר‬ ‫קנדה -‬
‫- עומק: 25 מטרים‬ ‫טמפרטורת המים: חמש מעלות -‬
‫עכשיו היא בת ארבע,‬
‫והתמנונית הפסיפית הענקית הזאת‬ ‫היא שורדת אמיתית.‬
‫היא בילתה את חייה לבדה,‬
‫יתומה מאז לידתה.‬
‫אבל עכשיו שלושת הלבבות שלה‬ ‫פועמים למען מטרה אחת ויחידה,‬
‫המערכה האחרונה שלה:‬
‫טיפול בצאצאים שלה.‬
‫במשך כמעט רבע מחייה‬
‫היא עוסקת אך ורק במשימה הזאת.‬
‫היא כבר לא עוזבת את המאורה,‬
‫כבר לא אוכלת.‬
‫היא מרעיבה את עצמה כדי להעניק‬ ‫לתינוקות שלה את ההתחלה הטובה ביותר בחיים.‬
‫הם המורשת שלה.‬
‫הם אינם יודעים שאימא הקריבה את חייה למענם,‬
‫אך התמנונים הזעירים הללו‬ ‫מוכנים להתמודד עם העולם‬
‫וללמד אותנו עוד על החיות המופלאות האלה.‬